මේ අරමුදල් වලින් දෙකක් ඉතා සංවිධානාත්මකව ශ්‍රී ලංකා මහ බැංකුවේ මුදල් මණ්ඩලයේ කළමනාකාරීත්වය යටතේ ස්ථාපිත කැරේ.එහි මූලික කටයුතු දැනටමත් ආරම්භ කොට ඇතැයි ශ්‍රී ලංකා මහ බැංකුවේ ජ්‍යෙෂ්ඨ නියෝජ්‍ය අධිපති ධර්මා ධීරසිංහ මහතා “දිනමිණ” ට ප්‍රකාශ කෙළේ ය.විදේශගත ශ්‍රී ලාංකිකයන්ට විශ්‍රාම වැටුප් හිමිකම ලැබෙන අරමුදල පිහිටුවීමට රුපියල් මිලියන 1000 ක් ද අවිධිමත් අංශයේ අය වෙනුවෙන් පිහිටුවන අරමුදල රුපියල් මිලියන 1000 ක් ද වසර 2011 අය වැයෙන් ලබාදීමට ජනාධිපති මහින්ද රාජපක්‍ෂ මහතා පියවර ගත් බව නියෝජ්‍ය අධිපතිවරයා සඳහන් කෙළේ ය.පෞද්ගලික අංශයේ සේවයේ නිරත පුද්ගලයකු තම වැටුපෙන් සයයට දෙකකුත්, සේවා යෝජකයෙකු සියයට දෙකකුත් අරමුදලට දායක මුදල් ලෙස එක් කළ යුතුය.ඊට අමතරව සේවා යෝජකයා විසින් සේවා නියුක්තිකයා ගේ සම්පූර්ණ විශ්‍රාම පාරිතෝෂිකය මෙම අරමුදලට බැර කළ යුතුය.